b'\n_START_ARTICLE_\nNorsk Ungdom (illegal avis)\n_START_PARAGRAPH_\nNorsk ungdom var en av de illegale avisene som ble utgitt under den tyske okkupasjonen av Norge i andre verdenskrig. Avisen kom i trykt utgave, og ble utgitt av NKP._NEWLINE_Norsk Ungdom kom ut fra 1942, og de f\xc3\xb8rste utgavene ble laget i Bergen. Involvert i produksjonen der var blant andre Arne Gausl\xc3\xa5, Arne Pettersen, \xc3\x98rnulf Sl\xc3\xa5ttelid og Brynhild Str\xc3\xb8m. Avisen ble imidlertid stanset alt i mai, da Gestapo slo til og foretok en rekke arrestasjoner i milj\xc3\xb8et. B\xc3\xa5de Str\xc3\xb8m og Sl\xc3\xa5ttelid ble tatt, utsatt for tortur og mistet livet i fengselet._NEWLINE_P\xc3\xa5 h\xc3\xb8sten klarte partiet \xc3\xa5 f\xc3\xa5 i gang avisen igjen. N\xc3\xa5 ble den produsert i et illegalt trykkeri NKP hadde etablert i kjelleren i en villa p\xc3\xa5 H\xc3\xb8ybr\xc3\xa5ten i Oslo. Villaen tilh\xc3\xb8rte den danske blikkenslageren Peter Christensen, som hadde t\xc3\xb8ffelfabrikk ved siden av det hemmelige trykkeriet i underetasjen. Boksatsen s\xc3\xb8rget setterne Trygve Gulliksen og Gunnar Kokaas for og avisen ble laget p\xc3\xa5 trykkemaskinen, en digel. Trykkeriet laget flere av NKPs aviser, blant annet Den norske kvinne._NEWLINE_10. juni 1943 slo Gestapo nok en gang til mot avisen, da de klarte \xc3\xa5 rulle opp trykkeriet. Christensen ble tatt og skutt p\xc3\xa5 Trandum 5. september 1944. Gulliksen skulle henrettes, men klarte \xc3\xa5 r\xc3\xb8mme under transporten og kom seg over til Sverige. Christensens kone Marthe Christensen og datter Erna Christensen ble ogs\xc3\xa5 tatt. De satt p\xc3\xa5 Bredtvedt og Grini til de ble satt fri f\xc3\xb8r krigens slutt._NEWLINE_Blant Norsk ungdoms redakt\xc3\xb8rer var Alf Biem, som ogs\xc3\xa5 ble arrestert. Andre som var involvert i avisen var \xc3\x98rnulf Egge, Roald Halvorsen, Bergliot L\xc3\xb8iten og Ove Warreng._NEWLINE_I 1945 startet NKP en ny illegal ungdomsavis, Den kjempende ungdom. Dette var en trykt avis som ble produsert samme sted som Friheten i Oslo, og som rakk \xc3\xa5 komme med ett eller to nummer f\xc3\xb8r frigj\xc3\xb8ringen.'